© Юлия Лазарова

Рекордните 119 депутати (от 240) се са записали в групата за приятелство с Русия, съобщи Нова телевизия. За сравнение - желаещите да са приятели на САЩ са наполовина.

Битката кой е по другар на Русия стигнала дотам, че БСП и ГЕРБ не могли да поделят групата за приятелство. Така тя за първи път има двама председатели – Красимир Велчев (ГЕРБ) и Антон Кутев (БСП).

Камбоджа обаче е интересна само на двама депутати – Йордан Апостолов ("Обединени патриоти") и Боряна Панайотова от "Воля". Тя смята, че Камбоджа е интересна дестинация. В дъното на класацията е и Афганистан - с трима членове.

Веселин Марешки е председател на групата за приятелство със Сирия, в която има общо 5 народни представители. Марешки е готов още утре да стегне куфари и да опознае Сирия и признава, че най-важното за него са бизнес възможностите, които се откриват при възстановяване на страни след война.

Спас Панчев (БСП) лично настоял българския парламент да дружи със севернокорейския. Той обясни, че в Сеул било много чисто и хората били с изпрани дрехи.

В групите за приятелство депутатите не получават допълнителни пари.